นับหนึ่งลุยตะลุมบอน
หุ้นดีดสวนกระแสโลกทันควัน,เด้งรับสัญญาณ นับหนึ่ง มหกรรมเลือกตั้งอย่างเป็นทางการ,ตามเงื่อนไขสถานการณ์หลังประกาศพระราชกฤษฎีกา ให้มีการเลือกตั้งสมาชิกสภาผู้แทนราษฎรเป็นการทั่วไป พ.ศ.2562 ให้ไว้ ณ วันที่ 23 มกราคม พ.ศ.2562,โดยจังหวะสอดคล้องต่อเนื่อง คณะกรรมการการเลือกตั้ง (กกต.) มีการเรียกประชุมทันทีในบ่ายวันเดียวกัน ก่อนที่นายอิทธิพร บุญประคอง ประธาน กกต. นำทีมแถลง,เคาะ วันเข้าคูหากาบัตรเลือกตั้ง อาทิตย์ที่ 24 มีนาคม,อารมณ์แบบที่ม็อบคนอยากเลือกตั้งไม่ต้องเหนื่อยนัดชุมนุม เพราะหมดเงื่อนไข,นับจากนาทีนี้ทุกป้อมค่ายต้องใส่เต็มที่ เกหมดหน้าตัก ท่อน้ำเลี้ยงเปิดเต็มอัตรา,ก่อนอื่นเลย สปอตไลต์จับจ้องไปที่พระเอกตามท้องเรื่องอย่าง นายกฯลุงตู่ พล.อ.ประยุทธ์ จันทร์โอชา นายกรัฐมนตรี หัวหน้า คสช. ที่ถึงช็อตต้องโชว์ตั๋วไปต่อ นายกฯบัญชีพรรคพลังประชารัฐ,จะจัดงานอีเวนต์ ออกตัวด้วยสคริปต์หล่อๆยังไง,ในจังหวะที่หน่วยล่วงหน้า ทีม 4 กุมาร ค่ายพลังประชารัฐ นายอุตตม สาวนายน รมว.อุตสาหกรรม นายสนธิรัตน์ สนธิจิรวงศ์ รมว.พาณิชย์ นายสุวิทย์ เมษินทรีย์ รมว.วิทยาศาสตร์ฯ นายกอบศักดิ์ ภูตระกูล รมต.ประจำสำนักนายกฯ ได้เวลาที่จะร่อนใบลาออกจากตำแหน่ง,ไขก๊อกไปรอหามเทียบมาสู่ขอ ลุงตู่ อย่างเป็นการเป็นงาน,แต่ที่ไหลเตลิดไปไกลแล้วก็คือมหกรรมแห่ ตัวเลข แทงหวยล่วงหน้า,อาการแบบที่ รัฐมนตรีแกร่งสุดในปฐพี อย่างนายชัชชาติ สิทธิพันธุ์ ยังสลัดมาดซีอีโอ โชว์ลีลาโม้โหมโรง เต็งหนึ่ง ปาดหน้าคว้าโควตานายกฯบัญชีพรรคเพื่อไทย ประกาศลั่นเวทีปราศรัย,มั่นใจนำทีม นายใหญ่ ดาหน้ากวาด ส.ส. 375 ที่นั่ง,มาทางเดียวกับ สารวัตรเหลิม ร.ต.อ.เฉลิม อยู่บำรุง แกนนำขาบู๊ของทีม ดูไบ ที่ท้าออกอากาศ ถ้าพรรคเพื่อไทย ไทยรักษาชาติ บวก อนาคตใหม่ แนวร่วมขั้ว ทักษิณ ไม่สามารถไต่ระดับเกิน 300 เสียง,ยอมให้คนยืนด่าหน้าบ้านฟรี 3 ชั่วโมงเต็ม,ตามเกมยี่ห้อ ทักษิณ ต้องดันยอดสูงๆไปเทียบกับต้นทุนหน้าตัก 250 ส.ว.ที่ทีมหนุน ลุงตู่ ตุนไว้,ขณะที่ เต็งสอง ทีมงานพลังประชารัฐ จองโควตา 150 เก้าอี้ ขอแค่ประกันความชัวร์ให้ พล.อ.ประยุทธ์,ส่วนยี่ห้อประชาธิปัตย์ที่หล่นไปเต็งสาม ลุ้นแค่เป็นตัวแปร เดอะมาร์ค นายอภิสิทธิ์ เวชชาชีวะ ก็ประกาศวางเดิมพัน ถ้านำทีมได้แต้มต่ำกว่า 100 เสียง พร้อมไขก๊อกหัวหน้าพรรค,ไพร่หมื่นล้าน อย่าง ธนาธร จึงรุ่งเรืองกิจ ยังล็อกตัวเลข อนาคตใหม่ ไม่ต่ำกว่า 70 เก้าอี้,อารมณ์ขำๆ ถ้าเอาตัวเลขที่แต่ละพรรคคุยโม้คำโต ปั่นแต้ม ส.ส.ยิ่งกว่าปั่นหุ้นในตลาด,ต้องเพิ่มขนาดก่อสร้างรัฐสภาใหม่ให้มีที่นั่งเกิน 1,000 เก้าอี้,เรื่องของเรื่อง มันก็แค่เกมตีกินกระแส อย่างดีก็มโนตัวเลขตามโพล,เคลิ้มไปกับเกมแห่กระแสโซเชียลมีเดีย,วัดกันกับ ลูกขยัน ความมุ่งมั่นของป้อมค่ายขนาดกลางและขนาดเล็กที่วิ่งสู้ฟัด,ในเชิงปฏิบัติยังสัมผัสจับต้องคะแนนรูปธรรมได้มากกว่า,อารมณ์แบบที่นายสุวัจน์ ลิปตพัลลภ แกนนำพรรคชาติพัฒนา นำลูกทีมขึ้นเหนือล่องใต้ โชว์จุดขายแนวการเมืองผสานเศรษฐกิจมุกอมตะ โนพร็อบเบลม ของอดีตนายกฯ พล.อ.ชาติชาย ชุณหะวัณ,เดิมพันแค่ขอพื้นที่ยืนทรงตัวอยู่ได้ ไม่ปะทะกับใคร,หรือในภาพของ 2 พี่น้อง หนูนา น.ส.กัญจนา กับ เสี่ยท็อป วราวุธ ศิลปอาชา เกาะแขนแม่ คุณหญิงแจ่มใส ศิลปอาชา นำขบวนขุนศึกพรรคชาติไทยพัฒนา ที่รวมคนรุ่นเก่า รุ่นใหม่ ปักหลักรักษาฐานการเมืองของ มังกรสุพรรณ อดีตนายกฯบรรหาร ศิลปอาชา ผู้ล่วงลับ,ยึด สัจจะ กตัญญู กอบกู้ มรดกการเมือง ของเตี่ยไม่ให้สูญหาย,แม้แต่มุมของค่ายรองบ่อนอย่างนายดำรงค์ พิเดช หัวหน้าพรรครักษ์ผืนป่าประเทศไทย ที่ลุยถั่วเข็น ซาเล้ง ตั้ง แผงลอย สู้ห้างยักษ์ใหญ่ เน้นจุดขายเฉพาะนโยบายการรักษาสิ่งแวดล้อม การเพิ่มผืนป่าในเมือง เป็นพรรคทางเลือกของคนสนใจเรื่องอนุรักษ์ธรรมชาติ,ชิงส่วนแบ่งตลาดของคนที่ไม่เน้นอารมณ์ห้ำหั่นทางการเมือง,มันคือลูกฮึดของพรรคเล็กที่ ดิ้นสู้ ออกแรงแทรกตัวในสนามชนช้าง,อย่างน้อยๆก็ได้ใจ อารมณ์คนไทยชอบเชียร์มวยรอง,แถมแนวโน้มเลือกตั้งรอบนี้ไร้กระแส ไม่มีปัจจัยส่งให้เกิดปรากฏการณ์ แลนด์สไลด์,เงื่อนไขคะแนนเฉพาะตัว ยังได้ลุ้นกว่าพวกโหนกระแส.,ทีมข่าวการเมือง
เด้งรับสัญญาณ นับหนึ่ง มหกรรมเลือกตั้งอย่างเป็นทางการ ตามเงื่อนไขสถานการณ์หลังประกาศพระราชกฤษฎีกา ให้มีการเลือกตั้งสมาชิกสภาผู้แทนราษฎรเป็นการทั่วไป พ.ศ.2562 ให้ไว้ ณ วันที่ 23 มกราคม
เลือกตั้ง62,วันเลือกตั้ง,วิเคราะห์การเมือง,ทีมข่าวการเมือง,เลือกตั้ง